Нагадаем, крымінальная справа па ч. 3 арт. 293 КК была распачатая КДБ напярэдадні акцыі 25 сакавіка 2017 года. У рамках яе былі затрыманыя больш за 30 чалавек, якія ўтрымліваліся ў следчых ізалятарах КДБ і МУС, паступова частка з іх была вызвалена з-пад варты і крымінальны пераслед супраць іх быў спынены, а 16 фігурантам было прад’яўленададатковае абвінавачанне па артыкуле 287 КК. На момант, калі за кратамі заставаліся 14 фігурантаў справы, СК паведаміў, што прыняў да вытворчасці справу аб стварэнні незаконнага ўзброенага фарміравання, а крымінальны пераслед тых жа асоб на падставе ч. 3 арт. 293 КК КДБ спыніў. Гэты факт і быў успрыняты грамадскасцю як спыненне самой крымінальнай справы.